Uporište (šah)
Anand-Ivančuk, "Amber", 2001. Uporište je polje na 5, 6. ili 7. redu koje je branjeno pješakom i koje protivnički pješak ne može napasti. Takvo polje predstavlja "rupu" za protivnika (Hooper i Whyld 1992). Na dijagramu desno uporište je polje c4, koje zauzima bijeli skakač. Protivnikovi pješaci ne mogu ga napasti - na d-liniji nema pješaka, a crni b-pješak već je previše napredovao. Uporišta su povoljni položaji za pokretanje napada, naročito skakačem. Skakači su najdjelotvorniji kad se nalaze blizu protivnikovog uporišta. To je tako zbog njihovog kratkog dometa, što nije slučaj sa damom, topom ili lovcem. Također su djelotvorniji u centru table nego kad su na ivici. Stoga je cilj kojem treba težiti uporište za skakača na nekoj od centralnih linija (c, d, e ili f), i to na protivnikovoj polovini table (npr, na 6. redu). Poznavanje uporišta i njihove efektivnosti ključno je za iskorištavanje situacija s izoliranim daminim pješakom. S druge strane, Nimzowitsch je sugerirao da je idealna figura za iskorištavanje uporišta na nekoj od bočnih linija (a, b, g ili h) top. To je zbog toga što top može izvršiti pritisak na sva polja na dotičnom redu.